ພະບາດສົມເດັດພະພຸດທະຍອດຟ້າຈຸລາໂລກມະຫາລາດ

**ພະບາດສົມເດັດພະປໍລະໂມລຸລາຊາມະຫາຈັກກີບໍຣົມນາດ ພະພຸດທະຍອດຟ້າຈຸລາໂລກ** (, *ພຣະບາທສມເດັຈພຣະປຣໂມຣຸຣາຊາມຫາຈັກຣີບຣມນາດ ພຣະພຸທທຍອດຟ້າຈຸລາໂລກ*; 20 ມີນາ ຄ.ສ. 1737 — 7 ກັນຍາ ຄ.ສ. 1809) ແມ່ນພະມະຫາກະສັດໄທລາຊະການທີ 1 ໃນລາຊະວົງຈັກກີ ແລະແມ່ນລາຊະການທີ 45 ຕາມປະຫວັດສາດໄທ ສະເດັດພະລາຊະສົມພົບໃນສະໄໝອານາຈັກອະຍຸດທະຍາ ໄດ້ປາບດາພິເສກເປັນປະຖົມກະສັດແຫ່ງອານາຈັກຣັດຕະນະໂກສິນ ເມື່ອວັນທີ 6 ເມສາ ຄ.ສ. 1782 ຂະໜະມີພະຊົນພັນສາໄດ້ 44 ພັນສາ ແລະຊົງຍ້າຍລາຊະທານີຈາກກຸງທົນບຸລີມາຢູ່ກຸງເທບມະຫານະຄອນ ແລະໂປດເກົ້າຯ ໃຫ້ສ້າງພະບໍລົມມະຫາລາຊະວັງເປັນບ່ອນທີ່ປະທັບ ນອກຈາກນີ້ ຊົງໄດ້ຮັບຍົກຍ່ອງເປັນ 1 ໃນ 8 ມະຫາລາດຜູ້ຍີ່ງໃຫຍ່ໃນປະເທດໄທ.

## ພະລາຊະປະຫວັດ 
### ພະລາຊະສົມພົບ 
ພະບາດສົມເດັດພະພຸດທະຍອດຟ້າຈຸລາໂລກ ມີພະບໍລົມນາມາພິໄທວ່າ **ທອງດ້ວງ** ສະເດັດພະລາຊະສົມພົບເມື່ອວັນທີ 20 ມີນາ ຄ.ສ. 1737 ໃນລາຊະສະໄໝສົມເດັດພະເຈົ້າຢູ່ຫົວບໍຣົມໂກດແຫ່ງອານາຈັກອະຍຸດທະຍາ ພະອົງແມ່ນບຸດຄົນທີ 4 ຂອງພະອັກສອນສຸນທອນສາດ (ທອງດີ) ກັບນາງອັກສອນສຸນທອນສາດ (ຫຍົກ) (ເຊີ່ງຕໍ່ມາພະລາຊະບິດາແລະພະລາຊະມານດາໄດ້ຮັບສະຖາປະນາເປັນ ສົມເດັດພະປະຖົມບໍລົມມະຫາຊະນົກແລະພະອັກຄະລະຊາຍາ) ມີອ້າຍນ້ອງຮ່ວມມານດາ ຄື

# ສາ (ສົມເດັດພະເຈົ້າພີ່ນາງເທີ ເຈົ້າຟ້າກົມພະເທບສຸດາວະດີ)
# ຊາຍ ບໍ່ຮູ້ນາມເດີມ (ສົມເດັດພະເຈົ້າຂຸນຣາມນະຣົງ)
# ແກ້ວ (ສົມເດັດພະເຈ້າພີ່ນາງເທີ ເຈົ້າຟ້າກົມພະສີສຸດາຣັກ)
# **ທອງດ້ວງ**
# ບຸນມາ (ສົມເດັດພະບໍວອນລາດເຈົ້າມະຫາສຸຣະສິງຫະນາດ)

ເມື່ອຊົງຈະເລີນໄວຂຶ້ນໄດ້ຖະຫວາຍຕົວເປັນມະຫາດເລັກໃນສົມເດັດເຈົ້າຟ້າກົມຂຸນພອນພິນິດ (ຕໍ່ມາ ຄື ສົມເດັດພະເຈົ້າອຸທຸມພອນ) ເມື່ອພະຊົນພັນສາຄົບ 21 ພັນສາ ໄດ້ສະເດັດອອກຜະໜວດເປັນພິກສຸຢູ່ວັດມະຫາທະລາຍ 1 ພັນສາ ແລ້ວລາຜະໜວດເຂົ້າຮັບລາຊະການເປັນມະຫາດເລັກຫຼວງໃນສົມເດັດພະເຈົ້າອຸທຸມພອນຕາມເດີມ ເມື່ອພະຊົນພັນສາໄດ້ 25 ພັນສາ ພະອົງສະເດັດອອກໄປຮັບລາຊະການຢູ່ເມືອງລາຊະບຸລີໃນຕຳແໜ່ງ **ຫຼວງຍົກກະບັດ** ໃນລາຊະການສົມເດັດພະທີ່ນັ່ງສຸຣິຍາດອະມະຣິນ ແລະໄດ້ສົມລົດກັບຄຸນນາກ (ຕໍ່ມາ ຄື ສົມເດັດພະອະມະຣິນທາບໍລົມລາຊິນີ) ທິກາໃນຕະກູນເສດຖີມອນຢູ່ບ້ານອຳພະວາ ເມືອງສະໝຸດສົງຄາມ

### ລາຊະການໃນສະໄໝທົນບຸລີ 
ພາຍຫຼັງການເສຍກຸງສີອະຍຸດທະຍາຄັ້ງທີສອງແກ່ລາຊະວົງຄອງບອງແລ້ວ ພະຍາວະຊິຣະປາການ (ສິນ) ໄດ້ປາບດາພິເສກຂຶ້ນເປັນເຈົ້າມະຫາຊີວິດແລະຍ້າຍລາຊະທານີມາຫາກຸງທົນບຸລີ ໃນຂະໜະນັ້ນຄຸນທອງດ້ວງມີອາຍຸ 32 ປີ ໄດ້ເຂົ້າຖະຫວາຍຕົວຮັບລາຊະການຕາມຄຳຊັກຊວນຂອງພະມະຫາມົນຕີ (ບຸນມາ) ຜູ້ເປັນນ້ອງຊາຍ ໂດຍໄດ້ຮັບພະກະລຸນາໂປດເກົ້າຯ ແຕ່ງຕັ້ງເປັນ **ພະຣາຊະຣິນ** ເຈົ້າກົມພະຕຳຫຼວດນອກຂວາ ແລະຍ້າຍມາອາໄສຢູ່ທີ່ບໍລິເວນວັດບາງຫວ້າໃຫຍ່ໃນປີ ຄ.ສ. 1768 ສົມເດັດພະເຈົ້າກຸງທົນບຸລີສະເດັດຂຶ້ນໄປຕີເມືອງພິມາຍເຊີ່ງມີກົມໝື່ນເທບພິພິດເປັນເຈົ້າຊຸມນຸມພິມານຢູ່ ພະຣາຊະຣິນແລະພະມະຫາມົນຕີໄດ້ຮັບພະບໍລົມລາຊະໂອງການໃຫ້ຍົກທັບຮ່ວມສຶກຄັ້ງນີ້ດ້ວຍ ຫຼັງຈາກການສຶກໃນຄັ້ງນີ້ ພະຣາຊະຣິນໄດ້ຮັບເລື່ອນບັນດາສັກເປັນ **ພະຍາອະໄພຣົນນະຣິດ** ຈາງວາງພະຕຳຫຼວດຝ່າຍຂວາເພື່ອເປັນການປູນບຳເໜັດທີ່ມີຄວາມຊອບໃນການສົງຄາມຄັ້ງນີ້

ຫຼັງຈາກສົມເດັດພະເຈົ້າກຸງທົນບຸລີຍົກທັບຂຶ້ນໄປປາບເຈົ້າພະຝາງສຳເຫຼັດແລ້ວ ມີພະລາຊະດຳຫຼິວ່າເຈົ້າພະຍາຈັກກີ (ໝຸດ) ນັ້ນບໍ່ໄດ້ຊຳນານໃນສົງຄາມ ດັງນັ້ນ ຈຶງໂປດຯ ຕັ້ງພະຍາອະໄພຣົນນະຣິດຂຶ້ນເປັນ **ພະຍາຍົມມະຣາດ** ເສນາບໍດີກົມພະນະຄອນບານ ໂດຍໃຫ້ວ່າລາຊະການທີ່ສະໝຸຫະນາຍົກດ້ວຍ ເມື່ອເຈົ້າພະຍາຈັກກີເຖີງແກ່ອະສັນຍະກຳແລ້ວ ພະຍາຍົມມະຣາດຈຶງໄດ້ຮັບການໂປດເກົ້າຯ ໃຫ້ເລື່ອນບັນດາສັກເປັນ **ເຈົ້າພະຍາຈັກກີ** ທີ່ສະໝຸຫະນາຍົກ ພ້ອມທັ້ງໂປດຯ ໃຫ້ເປັນແມ່ທັບເພື່ອໄປຕີກຸງກຳປູເຈຍ ໂດຍສາມາດຕີເມືອງບັດຕຳບອງ ເມືອງໂພທິສັດ ເມືອງບໍລິບູນ ແລະເມືອງບັນທາຍມາດໄດ້ ເມື່ອສິ້ນສົງຄາມສົມເດັດພະເຈົ້າກຸງທົນບຸລີໂປດຯ ໃຫ້ນັກອົງໂນນໄປຄອງເມືອງບັນທາຍມາດໃຫ້ເປັນໃຫຍ່ໃນກຸງກຳປູເຈຍ ແລະມີພະລາຊະດຳຫຼັດໃຫ້ເຈົ້າພະຍາຈັກກີແລະພະຍາໂກສາທິບໍດີຢູ່ຊ່ວຍລາຊະການຢູ່ເມືອງບັນທາຍມາດຈົນກວ່າເຫດການຈະສະຫງົບລາບຄາບກ່ອນ

ເຈົ້າພະຍາຈັກກີເປັນແມ່ທັບທຳລາຊະການກັບພະມ້າ ຂະເໝນ ແລະລາວ ຈົນມີຄວາມຊອບໃນລາຊະການມາກຫຼາຍ ດັງນັ້ນ ຈຶງໄດ້ຮັບການເລື່ອນບັນດາສັກເປັນ **ສົມເດັດເຈົ້າພະຍາມະຫາກະສັດສຶກ** ແລະໄດ້ຮັບພະລາຊະທານສະຫຼ່ຽງງາກັ້ນກົດແລະມີເຄື່ອງທອງຕ່າງໆ ເປັນເຄື່ອງຍົດສະເໝອເຈົ້າຕ່າງກົມ

ເດືອນມີນາ ຄ.ສ. 1782 ສົມເດັດພະເຈົ້າກຸງທົນບຸລີໄດ້ໂປດເກົ້າຯ ໃຫ້ພະຍາສັນແຕ່ງທັບໄປປາບກະບົດ ແຕ່ພະຍາສັນກັບໄປເຂົ້າກັບກະບົດແລະນຳທັບເຂົ້າຍຶດກຸງໃນວັນທີ 4 ມີນາ ຄ.ສ. 1782 ພະຍາສັນໄດ້ກາບບັງຄົມທູນໃຫ້ສົມເດັດພະເຈົ້າກຸງທົນບຸລີສະຫຼະລາຊະສົມບັດແລະອອກຜະໜວດ ເຊີ່ງພະອົງຍອມທຳຕາມໃນວັນທີ 10 ມີນາ ພະຍາສັນຄອງເມືອງໄດ້ຮາວສອງສັບດາກົເຖີກປາບໂດຍທັບຂອງພະຍາສຸຣິຍະອະໄພ (ທອງອິນ) ພະຍາສຸຣິຍະອະໄພຈັບພິກສຸຕາກສຶກແລະຂັງໄວ້ ຫຼັງສົມເດັດເຈົ້າພະຍາມະຫາກະສັດສຶກໄດ້ຍົກທັບກັບຈາກກຳປູເຈຍມາເຖີງກຸງທົນບຸລີແລະໄດ້ສຳເຫຼັດໂທດກະບົດແລ້ວ ກົດຳຫຼິວ່າ ເຫດແຫ່ງກະບົດ ຄື ເຈົ້າຊີວິດອົງກ່ອນ ສົມເດັດເຈົ້າພະຍາຯ ໄດ້ພິພາກສາໂທດອະດີດພະເຈົ້າຕາກ ດັງຄວາມ :

ຕໍ່ມາທ້າວສິນເຖີກນຳຕົວໄປປະຫານຊີວິດດ້ວຍການຕັດສີສະ

### ປາບດາພິເສກ 
[[ປະຖົມບໍລົມລາຊານຸສອນ|180px|thumb|left]]
ໃນວັນທີ 6 ເມສາ ຄ.ສ. 1782 ຫຼັງສຳເຫຼັດໂທດພະເຈົ້າກຸງທົນບຸລີແລ້ວ ສົມເດັດເຈົ້າພະຍາມະຫາກະສັດສຶກໄດ້ປາບດາພິເສກເປັນປະຖົມກະສັດແຫ່ງລາຊະວົງຈັກກີ ຂະໜະມີພະຊົນພັນສາ 46 ພັນສາ ພະອົງໂປດເກົ້າຯ ໃຫ້ຍ້າຍລາຊະທານີຈາກກຸງທົນບຸລີເດີມທີ່ຢູ່ຝັ່ງຕະເວັນຕົກຂອງແມ່ນ້ຳເຈົ້າພະຍາມາຍັງຝັ່ງຕະເວັນອອກຂອງແມ່ນ້ຳ ພະອົງຍັງໂປດເກົ້າຯ ໃຫ້ສ້າງພະລາຊະວັງຫຼວງແລະໂປດເກົ້າຯ ໃຫ້ອັນເຊີນພະແກ້ວມໍລະກົດມະປະດິດສະຖານຍັງວັດພຣະສີຣັດຕະນະສາດສະດາຣາມ ຫຼັງຈາກນັ້ນ ຊົງພະກະລຸນາໂປດເກົ້າຯ ໃຫ້ຈັດງານສະຫຼອງສົມໂພດພະນະຄອນເປັນເວລາ 3 ວັນ ເມື່ອເສັດການສະຫຼອງພະນະຄອນແລ້ວ ພະອົງພະລາຊະທານນາມພະນະຄອນແຫ່ງໃໝ່ໃຫ້ຕ້ອງກັບນາມຂອງພຣະພຸດທະມະຫາມະນີຣັດຕະນະປະຕິມາກອນວ່າ "**ກຸງເທບມະຫານະຄອນ ບໍວອນຣັດຕະນະໂກສິນ ມະຫິນທາຍຸດທະຍາ ມະຫາດິຫຼົກພົບ ນົບພະຣັດຕະນະຣາຊະທານີບຸຣີຣົມ ອຸດົມຣາຊະນິເວດມະຫາສະຖານ ອະມອນພິມານອະວະຕານສະຖິດ ສັກກະທັດຕິຍະວິສະນຸກຳປະສິດ**" ຫຼືເວົ້າຢ່າງຍໍ້ວ່າ "ກຸງເທບມະຫານະຄອນ"

### ສະຫວັນຄົດ 
[thumb|left|ຈິດຕະກຳຝາຜະໜັງໃນ[ວັນອຳພະວັນເຈຕິຍາຣາມ ສະແດງພະລາຊະພິທີຖະຫວາຍພະເພີງພະບໍລົມສົບຂອງພະອົງ]]
ຫຼັງຈາກການສະຫຼອງວັດພຣະແກ້ວແລ້ວ ກົປະຊວນຊົງພະໂສພະຢູ່ 3 ປີ ພະອາການຊຸດລົງໄປເລື່ອຍໆ ຈົນກະທັ່ງສະເດັດສະຫວັນຄົດເມື່ອວັນທີ 7 ກັນຍາ ຄ.ສ. 1809 ນະ ພະທີ່ນັ່ງໄພສານທັກສິນ ສິລິພະຊົນພັນສາ 73 ພັນສາ ດຳລົງສິລິລາຊະສົມບັດ 27 ປີ

ພະບໍລົມສົບຖືກອັນເຊີນລົງພະລອງເງີນປະກອບດ້ວຍພະບໍລົມໂກດທອງໃຫຍ່ແລ້ວອັນເຊີນໄປປະດິດສະຖານໄວ້ ນະ ພະທີ່ນັ່ງດຸສິດມະຫາປາສາດ ພາຍໃຕ້ພະນົບພະປະດົນມະຫາສະເຫວດຕະສັດ ຕັ້ງເຄື່ອງສູງແລະເຄື່ອງລາຊູປະໂພກສະເຫຼີມພະກຽດຕິຍົດຕາມບູຮານລາຊະປະເພນີ ພະສົງສວດພະອະພິທຳ ໂຄມກອງຊະນະຕາມເວລາ ດັງເຊົ່ນງານພະບໍລົມສົບເຈົ້າຊີວິດສະໄໝກຸງສີອະຍຸດທະຍາທຸກປະການ ຈົນກະທັ່ງ ຄ.ສ. 1811 ພະເມລຸມາດເຊີ່ງສ້າງຕາມແບບພະເມລຸມາດສຳຫຼັບເຈົ້າຊີວິດອະຍຸດທະຍາໄດ້ສ້າງແລ້ວເສັດ ຈຶງອັນເຊີນພະບໍລົມໂກດຈາກພະທີ່ນັ່ງດຸສິດມະຫາປາສາດ ຂຶ້ນປະດິດສະຖານ ນະ ພະເມລຸມາດ ແລັວຈັດໃຫ້ມີການສົມໂພດພະບໍລົມສົບເປັນເວລາ 7 ມື້ 7 ຄືນ ຈຶງຖະຫວາຍພະເພີງພະບໍລົມສົບ ຫຼັງຈາກນັ້ນມີການສົມໂພດພະບໍລົມອັດຖິແລະບຳເພັນພະລາຊະກຸສົນ ເມື່ອແລ້ວເສັດຈຶງອັນເຊີນພະບໍລົມອັດຖິປະດິດສະຖານ ນະ ຫໍພະທາດມົນທຽນ ໃນພະບໍລົມມະຫາລາຊະວັງ ສ່ວນພະບໍລົມລາຊະສະລີລາງຄານເຊີນໄປລອຍບໍລິເວນໜ້າວັດປະທຸມຄົງຄາຣາຊະວໍຣະມະຫາວິຫານ

## ພະລາຊະສັນຕະຕິວົງ 
ພະບາດສົມເດັດພະພຸດທະຍອດຟ້າຈຸລາໂລກມະຫາລາດຊົງມີພະພັນລະຍາ 44 ທ່ານ ພະລາຊະບຸດ 42 ພະອົງ ດັງນີ້

* ປະສູດແຕ່ ທ່ານຜູ້ຍິງ ນາກ (ສະກຸນເດີມ: ນະ ບາງຊ້າງ; ຕໍ່ມາ ສົມເດັດພະອະມະຣິນທາບໍລົມລາຊິນີ)
** ສົມເດັດພະເຈົ້າລູກຍາເທີ ເຈົ້າຟ້າຊາຍ (ບໍ່ປາກົດພະນາມ)
** ສົມເດັດພະເຈົ້າລູກເທີ ເຈົ້າຟ້າຍິງ (ບໍ່ປາກົດພະນາມ)
** ສົມເດັດພະເຈົ້າລູກເທີ ເຈົ້າຟ້າສິມໃຫຍ່ (ເດີມ: ສິມ)
** ກົມພະລາຊະວັງບໍວອນສະຖານມຸງຄົນ (ເດີມ: ສິມ; ຕໍ່ມາ ພະບາດສົມເດັດພະພຸດທະເລີດຫຼ້ານະພາໄລ)
** ສົມເດັດພະເຈົ້າລູກເທີ ເຈົ້າຟ້າແຈ່ມ (ເດີມ: ແຈ່ມ; ຕໍ່ມາ ກົມຫຼວງສີສຸນທອນເທບ)
** ສົມເດັດພະເຈົ້າລູກເທີ ເຈົ້າຟ້າຍິງ (ບໍ່ປາກົດພະນາມ)
** ສົມເດັດພະເຈົ້າລູກຍາເທີ ເຈົ້າຟ້າຈຸ້ຍ (ເດີມ: ຈຸ້ຍ; ຕໍ່ມາ ສົມເດັດພະບໍວອນລາດເຈົ້າມະຫາເສນານຸຣັກ)
** ສົມເດັດພະເຈົ້າລູກເທີ ເຈົ້າຟ້າອ້ຽງ (ເດີມ: ອ້ຽງ; ຕໍ່ມາ ກົມຫຼວງເທບພະຍະວະດີ)
* ປະສູດແຕ່ ເຈົ້າຈອມມານດາພິມສວນ
** ພະເຈົ້າລູກຍາເທີ ພະອົງເຈົ້າກາຍ (ເດີມ: ກາຍ; ຕໍ່ມາ ກົມໝື່ນພິທັກເທວາ)
** ພະເຈົ້າລູກເທີ ພະອົງຜະອົບ
* ປະສູດແຕ່ ເຈົ້າຈອມມານດາປຸຍ
** ພະເຈົ້າລູກເທີ ພະອົງເຈົ້ານຸ່ມ
* ປະສູດແຕ່ ເຈົ້າຈອມມານດາຈັນທາ
** ພະເຈົ້າລູກຍາເທີ ພະອົງເຈົ້າທັບທິມ (ຕໍ່ມາ ກົມໝື່ນອິນທະຣະພິພິດ)
* ປະສູດແຕ່ ເຈົ້າຈອມມານດາດວງ
** ພະເຈົ້າລູກເທີ ພະອົງເຈົ້າຍິງ (ບໍ່ປາກົດພະນາມ)
* ປະສູດແຕ່ ເຈົ້າຈອມມານດາຄຸ້ມ
** ພະເຈົ້າລູກເທີ ພະອົງເຈົ້າພັບ
* ປະສູດແຕ່ ເຈົ້າຈອມມານດານ້ອຍແກ້ວ (ທິດາພະຍາຈັກກີເມືອງນະຄອນສີທຳມະລາດ)
** ພະເຈົ້າລູກຍາເທີ ພະອົງເຈົ້າອະໄພຍະທັດ (ຕໍ່ມາ ກົມຫຼວງເທບພົນລະພັກ)
** ພະເຈົ້າລູກຍາເທີ ພະອົງເຈົ້າໄກສອນ (ຕໍ່ມາ ໝ່ອມໄກສອນ ພຶ່ງບຸນ)
* ປະສູດແຕ່ ເຈົ້າຈອມມານດານຸ້ຍໃຫຍ່ (ເດີມ: ເຈົ້າຍິງນຸ້ຍໃຫຍ່ແຫ່ງນະຄອນສີທຳມະລາດ)
** ພະເຈົ້າລູກຍາເທີ ພະອົງເຈົ້າອະຣຸໂນໄທ (ຕໍ່ມາ ສົມເດັດພະບໍວອນລາດເຈົ້າມະຫາສັກດິພົນລະເສບ)
* ປະສູດແຕ່ ເຈົ້າຈອມມານດານ້ອຍ (ທິດາພະຍາສີສໍຣະຣາດ (ບຸນເມືອງ))
** ພະເຈົ້າລູກຍາເທີ ພະອົງເຈົ້າທັບ (ຕໍ່ມາ ກົມໝື່ນຈິດພັກດີ)
** ພະເຈົ້າລູກເທີ ພະອົງເຈົ້າດວງສຸດາ
* ປະສູດແຕ່ ເຈົ້າຈອມມານດາເອມ
** ພະເຈົ້າລູກເທີ ພະອົງເຈົ້າທິດາ
* ປະສູດແຕ່ ເຈົ້າຈອມມານດາພຸ່ມ (ທິດາພະຍາວິເສດສຸນທອນ (ນາກ))
** ພະເຈົ້າລູກຍາເທີ ພະອົງເຈົ້າຄັນທະຣົດ (ຕໍ່ມາ ກົມໝື່ນສິສຸເຣນ)
* ປະສູດແຕ່ ເຈົ້າຈອມມານດາຕານີ (ສະກຸນເດີມ: ບຸນນາກ)
** ພະເຈົ້າລູກເທີ ພະອົງເຈົ້າຈົງກົນ
** ພະເຈົ້າລູກເທີ ພະອົງເຈົ້າສັດ (ຕໍ່ມາ ກົມໝື່ນສຸຣິນທະຣະຣັກ)
* ປະສູດແຕ່ ເຈົ້າຈອມມານດາເພັງໃຫຍ່
** ພະເຈົ້າລູກຍາເທີ ພະອົງເຈົ້າສຸຣິຍາ (ຕໍ່ມາ ກົມພະຣາມອິສະເຣດ)
** ພະເຈົ້າລູກເທີ ພະອົງເຈົ້າດາຣາກອນ (ຕໍ່ມາ ກົມໝື່ນສີສຸເທບ)
* ປະສູດແຕ່ ເຈົ້າຈອມມານດາປະທຸມາ
** ພະເຈົ້າລູກເທີ ພະອົງເຈົ້າເກສອນ
* ປະສູດແຕ່ ເຈົ້າຈອມມານດານິ່ມ
** ພະເຈົ້າລູກເທີ ພະອົງເຈົ້າມົນທາ
* ປະສູດແຕ່ ເຈົ້າຈອມມານດາອູ່ (ທິດາພະຍາເພັດບຸຣີ (ບຸນຣອດ))
** ພະເຈົ້າລູກເທີ ພະອົງເຈົ້າມະນີ
* ປະສູດແຕ່ ເຈົ້າຈອມມານດາອິ່ມ (ສະກຸນເດີມ: ຣັດຕະນະກຸນ; ຕໍ່ມາ ທ້າວວໍຣະຈັນ)
** ພະເຈົ້າລູກເທີ ພະອົງເຈົ້າຈັກກະຈັ່ນ
* ປະສູດແຕ່ ເຈົ້າຈອມມານດາຈຸ້ຍ (ທິດາພະຣາຊາເສດຖີຈີນ; ຕໍ່ມາ ທ້າວຊົງກັນດານ)
** ພະເຈົ້າລູກຍາເທີ ພະອົງເຈົ້າວາສຸກີ (ຕໍ່ມາ ສົມເດັດພະມະຫາສະມະນະເຈົ້າ ກົມພະປໍຣະມານຸຊິດຊິໂນຣົດ)
* ປະສູດແຕ່ ເຈົ້າຈອມມານດານວນ 
** ພະເຈົ້າລູກຍາເທີ ພະອົງເຈົ້າສຸຣິຍະວົງ (ຕໍ່ມາ ກົມຫຼວງພິເສດສີສະຫວັດ)
* ປະສູດແຕ່ ເຈົ້າຈອມມານດາທອງ (ສະກຸນເດີມ: ນະ ຖະຫຼາງ)
** ພະເຈົ້າລູກເທີ ພະອົງເຈົ້າອຸບົນ
* ປະສູດແຕ່ ເຈົ້າຈອມມານດາງິ້ນ
** ພະເຈົ້າລູກເທີ ພະອົງເຈົ້າສິມພີ
* ປະສູດແຕ່ ເຈົ້າຈອມມານດາປານ
** ພະເຈົ້າລູກຍາເທີ ພະອົງເຈົ້າດວງຈັກ (ຕໍ່ມາ ກົມໝື່ນນະຣົງຫະຣິຣັກ)
* ປະສູດແຕ່ ເຈົ້າຈອມມານດາສິມ (ທິດາພະຍາມະຫາອຳໝາດ (ເສືອ))
** ພະເຈົ້າລູກເທີ ພະອົງເຈົ້າສະສິທອນ
* ປະສູດແຕ່ ເຈົ້າຈອມມານດາປ້ອມ (ສະກຸນເດີມ: ສຸຣະຄຸບ)
** ພະເຈົ້າລູກເທີ ພະອົງເຈົ້າເຣໄຣ
* ປະສູດແຕ່ ເຈົ້າຈອມມານດານວມ
** ພະເຈົ້າລູກເທີ ພະອົງເຈົ້າກະສັດຕີ
* ປະສູດແຕ່ ເຈົ້າຈອມມານດາທອງສຸກ (ເດີມ: ເຈົ້າຄຳສຸກແຫ່ງວຽງຈັນ)
** ສົມເດັດພະເຈົ້າລູກເທີ ເຈົ້າຟ້າກຸນທົນທິບພະຍະວະດີ (ເດີມ: ພະອົງເຈົ້າຈັນທະບຸຣີ)
* ປະສູດແຕ່ ເຈົ້າຈອມມານດາກິ່ນ (ສະກຸນເດີມ: ນະ ພັດທະລຸງ)
** ພະເຈົ້າລູກຍາເທີ ພະອົງເຈົ້າສຸທັດ (ຕໍ່ມາ ກົມໝື່ນໄກສອນວິຊິດ)
* ປະສູດແຕ່ ເຈົ້າຈອມມານດາເພັງເລັກ (ເດີມ: ເຈົ້າເພັງແຫ່ງວຽງຈັນ)
** ພະເຈົ້າລູກເທີ ພະອົງເຈົ້າສຸພາທອນ
* ປະສູດແຕ່ ເຈົ້າຈອມມານດາສິມຍັກ (ສະກຸນເດີມ: ນະ ພັດທະລຸງ)
** ພະເຈົ້າລູກເທີ ພະອົງເຈົ້າສຸດ
* ເຈົ້າຈອມຫຸ່ນ (ສະກຸນເດີມ: ອະມາຕະຍະກຸນ)
* ເຈົ້າຈອມຊັບ (ທິດາເຈົ້າພະຍາອັກຄະມະຫາເສນາ (ບຸນມາ))
* ເຈົ້າຈອມແວ່ນ (ເດີມ: ອັນຍານາງຄຳແວ່ນແຫ່ງຂອນແກ່ນ)
* ເຈົ້າຈອມຫົງ (ທິດາເຈົ້າຄຸນຍິງທອງຢູ່)
* ເຈົ້າຈອມບຸນນາກ
* ເຈົ້າຈອມອຸ່ນ (ສະກຸນເດີມ: ອະມາຕະຍະກຸນ)
* ເຈົ້າຈອມຈິດ (ສະກຸນເດີມ: ບຸນນາກ)
* ເຈົ້າຈອມສົ້ມ (ສະກຸນເດີມ: ບຸນນາກ)
* ເຈົ້າຈອມຊູ (ສະກຸນເດີມ: ບຸນນາກ)
* ເຈົ້າຈອມນົກ (ສະກຸນເດີມ: ບຸນນາກ)
* ເຈົ້າຈອມຫົງ (ສະກຸນເດີມ: ອະໝັດຈຸລາ)
* ເຈົ້າຈອມປິກ (ທິດາເຈົ້າພະຍາອະໄພຣາຊາ (ປິ່ນ))
* ເຈົ້າຈອມອິ່ມ (ທິດາພະໄຕສີ)
* ເຈົ້າຈອມທອງ
* ເຈົ້າຈອມທອງດີ (ທິດາຫຼວງອິນໂກສາ)

## ພະບໍລົມລາຊະອິສະຣິຍົດແລະພະກຽດຕິຍົດ 
thumb|180px|ພະລາຊະລັນຈະກອນ
### ພະບໍລົມລາຊະອິສະຣິຍົດ 
* ທອງດ້ວງ *ทองด้วง* (20 ມີນາ ຄ.ສ. 1736 - ຄ.ສ. 1768)
* ພະຣາຊະຣິນ *พระราชริน* (ຄ.ສ. 1768)
* ພະຍາອະໄພຣົນນະຣິດ *พระยาอภัยรณฤทธิ์* (ຄ.ສ. 1768 - 1770)
* ພະຍາຍົມມະຣາດ *พระยายมราช* (ຄ.ສ. 1770 - 1774)
* ເຈົ້າພະຍາຈັກກີ *เจ้าพระยาจักรี* (ຄ.ສ. 1774 - ?)
* ສົມເດັດເຈົ້າພະຍາມະຫາກະສັດສຶກ ພິຣຶກມະຫິມາ ທຸກນັກຄອນຣະອາເດດ ນະເຣດຣາຊະສຸຣິຍະວົງ ອົງອັກຄະບາດມຸລິກາກອນ ບໍວອນຣັດຕະນະບໍຣິນາຍົກ *สมเด็จเจ้าพระยามหากษัตริย์ศึก พิฤกมหิมา ทุกนัครระอาเดช นเรศรราชสุริยวงษ์ องค์อรรคบาทมุลิกากร บวรรัตนบรินายก* (? - 6 ເມສາ ຄ.ສ. 1782)
* ພະບາທສົມເດັດພະບໍຣົມຣາຊາທິຣາດຣາມາທິບໍດີ ສີສິນທະຣະມະຫາຈັກກະພັດດິຣາຊາທິບໍດິນ ທໍຣະນິນທາທິຣາດ ຣັດຕະນາກາດພາສະກໍຣະວົງ ອົງປໍຣະມາທິເບດ ຕີພູວະເນດວໍຣະນາດນາຍົກ ດິຫຼົກຣັດຕະນະຊາດອາຊາວະໄສ ສະມຸໄທດະໂຣມົນ ສະກົນຈັກກະວາລາທິເບນ ສຸຣິເຍນທາທິບໍດິນ ຫະຣິຫະຣິນທະຣະທາດາທິບໍດີ ສີສຸວິບຸນລະຍະຄຸນອະຂະນິດ ຣິດທິຣາເມສວນມະຫັນ ບໍຣົມທັນມິກະຣາຊາທິຣາດເດໂຊໄຊ ພົມເທພາດິເທບນະຣຶບໍດິນ ພູມິນທະຣະປໍຣະມາທິເບນ ໂລກະເຊດຖະວິສຸດ ຣັດຕະນະມະກຸດປະເທດຄະຕາມະຫາພຸດທາງກູນ ບໍຣົມບໍພິດ ພະພຸດທະເຈົ້າຢູ່ຫົວ *พระบาทสมเด็จพระบรมราชาธิราชรามาธิบดี ศรีสินทรบรมมหาจักรพรรดิราชาธิบดินทร์ ธรณินทราธิราช รัตนากาศภาสกรวงศ์ องค์ปรมาธิเบศร ตรีภูวเนตรวรนารถนายก ดิลกรัตนราชชาติอาชาวศรัย สมุทัยดโรมนต์ สกลจักรวาฬาธิเบนทร์ สุริเยนทราธิบดินทร์ หริหรินทรธาดาธิบดี ศรีสุวิบุลยคุณอขนิษฐ์ ฤทธิราเมศวรมหันต์ บรมธรรมิกราชาธิราชเดโชไชย พรหมเทพาดิเทพนฤบดินทร์ ภูมินทรปรมาธิเบศร์ โลกเชฏฐวิสุทธิ์ รัตนมกุฎประเทศคตามหาพุทธางกูร บรมบพิตร พระพุทธเจ้าอยู่หัว* (6 ເມສາ ຄ.ສ. 1782 - 7 ກັນຍາ ຄ.ສ. 1809)
***ພາຍຫຼັງສະຫວັນຄົດ***
* ພະບາດສົມເດັດພະພຸດທະຍອດຟ້າຈຸລາໂລກ *พระบาทสมเด็จพระพุทธยอดฟ้าจุฬาโลก* (? - ?)
* ພະບາດສົມເດັດພະປໍຣະໂມຣຸຣາຊາມະຫາຈັກກີບໍຣົມນາດ ນະເຣດວະຣາດວິວັດວົງ ປະຖົມພົງສາທິຣາດຣາມາທິບໍດິນ ສະຫຍາມພິຊິຕິນທະຣະວະໂຣດົມ ບໍຣົມມະນາດບໍພິດ ພະພຸດທະຍອດຟ້າຈຸລາໂລກ *พระบาทสมเด็จพระปรโมรุราชามหาจักรีบรมนารถ นเรศวราชวิวัฒนวงศ์ ปฐมพงศาธิราชรามาธิบดินทร์ สยามพิชิตินทรวโรดม บรมนารถบพิตร พระพุทธยอดฟ้าจุฬาโลก* (? - 11 ພະຈິກ ຄ.ສ. 1916)
* ພະບາດສົມເດັດພະຣາມາທິບໍດິນສີສິນທະຣະມະຫາຈັກກີບໍຣົມນາດ ພະພຸດທະຍອດຟ້າຈຸລາໂລກ *พระบาทสมเด็จพระรามาธิบดีศรีสินทรมหาจักรีบรมนาถ พระพุทธยอดฟ้าจุฬาโลก* (11 ພະຈິກ ຄ.ສ. 1916 - ?)
* ພະບາດສົມເດັດພະປໍຣະໂມຣຸຣາຊາມະຫາຈັກກີບໍຣົມນາດ ນະເຣດວະຣາດວິວັດວົງ ປະຖົມພົງສາທິຣາດຣາມາທິບໍດິນ ສະຫຍາມພິຊິຕິນທະຣະວະໂຣດົມ ບໍຣົມມະນາດບໍພິດ ພະພຸດທະຍອດຟ້າຈຸລາໂລກ *พระบาทสมเด็จพระปรโมรุราชามหาจักรีบรมนารถ นเรศวราชวิวัฒนวงศ์ ปฐมพงศาธิราชรามาธิบดินทร์ สยามพิชิตินทรวโรดม บรมนารถบพิตร พระพุทธยอดฟ้าจุฬาโลก* (? - ປັດຈຸບັນ)

## ພົງສາວະລີ 
## ອ້າງອີງ 
ໝວດ:ພະມະຫາກະສັດໄທ